**OBAVIJEST O UPISU U I. GODINU SVEUČILIŠNIH PRIJEDIPLOMSKIH STUDIJA FILOZOFSKOG FAKULTETA U OSIJEKU**

**Upisi** na sveučilišne prijediplomske studije Filozofskog fakulteta provodit će se

- **u jesenskom upisnom roku: 19. rujna 2024. u prostoriji broj 15 (prizemlje)**

Kandidati koji se nisu na vrijeme javili neće se moći naknadno upisati. U opravdanim slučajevima kandidata može upisati druga osoba uz ovjerenu punomoć za upis.

Kandidati koji prilikom upisa ne budu imali svjedodžbu o položenoj državnoj maturi, dužni su istu donijeti do početka nastave.

**DODATNE OBAVIJESTI O UPISU:**

Kandidati na upis trebaju donijeti:

- original svjedodžbu o položenoj državnoj maturi

- kopiju osobne iskaznice (obostrano)

- dvije fotografije (3.5 cm x 4.5 cm): za matični list studenta i studentsku iskaznicu (iksicu)

- potvrdu o plaćenim troškovima upisa

- potvrdu o plaćenim troškovima školarine u iznosu od 960 eura – prilažu studenti koji su ranije studirali u Republici Hrvatskoj u redovitom statusu te su već jednom promijenili izabrani studij uz zadržavanje prava na subvencioniranje troškova školarine u cijelosti

- kandidati koji nisu državljani Europske unije trebaju dostaviti Rješenje o priznavanju inozemne obrazovne kvalifikacije

- kandidati sportaši trebaju na upis donijeti ispunjen Obrazac 2 – športska evidencija.

**Troškovi upisa**

Troškovi upisa i upisnih materijala te troškovi izrade iksice se uplaćuju **jednom uplatnicom**, a iznose **58,70 eura** (40,00 eura trošak upisnih materijala + 7,00 eura trošak Studentskog zbora Sveučilišta Josipa Jurja Strossmayera u Osijeku + 11,70 eura trošak izrade iksice)

Podaci potrebni za popunjavanje uplatnice za troškove upisa:

Primatelj: Filozofski fakultet Osijek, Lorenza Jägera 9

Broj računa primatelja: IBAN: HR8423600001102484368

Model: HR 00

Poziv na broj primatelja: OIB studenta

Opis: IME PREZIME, Upis u prvu godinu prijediplomskog studija

**Troškovi školarine**

Studenti koji prvi puta upisuju prvu godinu sveučilišnog prijediplomskog studija ne plaćaju participaciju u troškovima studiranja u skladu s Odlukom Vlade RH. **Student ima pravo jednom promijeniti izabrani studij uz zadržavanje prava na subvencioniranje troškova školarine u cijelosti:**

1. **ako se radi o prvoj promjeni studija određene razine visokog obrazovanja (prijediplomskoj ili diplomskoj)**
2. **ako nije stekao kvalifikaciju na toj razini visokog obrazovanja (prijediplomskoj ili diplomskoj)**
3. **ako studij nije na stranom jeziku.**

Troškovi školarine iznose 960,00 eura.

Kandidati koji nisu državljani Europske unije trebaju platiti godišnju školarinu u iznosu od 2.500,00 eura, osim državljana Ukrajine čije je školovanje besplatno.

Podaci potrebni za popunjavanje uplatnice za plaćanje školarine:

Primatelj: Filozofski fakultet Osijek, Lorenza Jägera 9

Broj računa primatelja: IBAN: HR8423600001102484368

Model: HR 00

Poziv na broj primatelja: OIB studenta

Opis: IME PREZIME, Školarina

Školarina se može platiti Internet bankarstvom, putem opće uplatnice te putem Diners Club, Mastercard, Maestro ili Visa kreditnih kartica (kartice trebaju omogućavati plaćanje na rate) u Računovodstvu Fakulteta

**Oportunitetni troškovi**

Kandidatima koji se ne upišu na studijski program na kojem su ostvarili pravo upisa i dobili upisni broj naplaćuju se oportunitetni troškovi nepopunjenog upisnog mjesta u iznosu od jedne godišnje participacije studenta u troškovima studija (960 eura), sukladno Općim uvjetima sudjelovanja u postupku prijave na studijske programe objavljenima na <https://www.postani-student.hr/Ucenici/OpciUvjeti.aspx>.

**Obavijesti**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Sve obavijesti o upisu mogu se dobiti u Uredu za studente i studije Filozofskog fakulteta u Osijeku, na brojeve telefona: 494-645, 494649, 494725 te na mrežnoj

stranici fakulteta http://www.ffos.unios. hr/.